Posted by: Landi | 2010/03/10
Ek is n paar dae gelede gediagnoseer met candida, bloedtoetse en n vrae lys het dit bevestig.
Graag wil ek net weet WAT om te eet? 2 weke voor die medikasie begin moet ek n dieet volg waar ek alle suiwel, suiker, vrugte, koring, stysels ens moet uitsny.
Ek het ook IBS en eet glad nie groen groentes of rou groentes, neute/sade nie(weens allergie).
Ek weet nie waaruit my dieet moet bestaan nie, want die bogenoemde kosse wat ek moet uitsny is waaruit my etes bestaan. Die ergste is om my koppie tee sonder melk te moet drink....
Kan doc dalk n maklike dieet voorstel asb, en sommer om di oortollige 5 kg te verloor,ek moet dit blykbaar net vir 6 weke doen en dan daarna geleidelik weer alle kos soorte byvoeg.
Doc se hulp sal baie waardeer word
Ek het persoonlik vooraanstaande mikrobioloë in SA hoor sê dat hierdie Candida dieet storie net die pasiënt uithonger sonder om iets aan die Candida te doen! Ek het nog nie enige wetenskaplike bewyse gelees dat hierdie sg. Candida dieet enigsins help om Candida te beheer nie. Ek wil jou aanraai om 'n mediese dr te spreek so dat jy die korrekte antifungale middels kan bekom om die Candida swam uit te wis. Dit sal miskien 'n goeie idee wees om 'n kliniese dieetkundige spreek sodat sy/hy vir jou 'n individuele dieet kan uitwerk wat ook sal help met die prikkelbare derm en gewigsverlies indien nodig. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Gebruik probiotika ("goeie mikroörganismes") om die mikroflora in jou spysverteringskanaal en/of vagina/blaas te herstel - Acidoflora word gebruik vir die spysverteringskanaal, en Vagiforte vir die vagina - albei produkte kan by dieetkundiges en gesondheidswinkels gekoop word.